Aarhuus Stifts-Tidende, 1846-04-25
I den senere Tid trækker den russiske Storfyrstinde Olga's Udstyr Paris's elegante Damer hen til Hr. Bandrimonts Modehandel i Viviennegaden. For at gjøre sig et Begreb om dette Brudeudstyrs keiserlige Pragt, behøver man blot at vide, at der iblandt Andet findes 12 Dusin med Kniplinger besatte Lommetørklæder, der have kostet 2000 Rbd. Stykket. Overhovedet er der bestilt 12 Dusin af alle Toiletsager. Den unge Dronning af Spanien skal have faaet en ny Frier i Greven af Montfort, en Søn af Napoleons Broder Jeronimus, der i sin Tid var Konge i Westphalen. Jkke langt fra den franske Stad Bril kom, for nogen Tid siden, en Bissekræmmer med sin Kone, ved indbrydende Nat, til en lille afsidesliggende Forpagtergaard. De bade Forpagteren, hvis Kone laa i Barselseng, om Nattely, og han anviste dem et Kammer, hvor de tilbragte Natten roligt. Den næste Dag var en Søndag. Forpagteren og hans Folk gik til Nabobyen, for at høre Messen; Bissekræmmeren gil ogsaa med. Kun Forpagterens Kone og Bissekræmmerens, som foregav at være upasselig, samt et Barn paa sex Aar, bleve hjemme. Reppe vare Kirkegængerne borte, for Bissekræmmerens Kone, bevæbnet med en Kniv, træder hen for Barselkonens Seng og truer at dræbe hende, hvis hun ikke vil give hende sine Penge. Svag og syg, som hun var, giver hun hende, uden mindste Jndvending, Nøglen til Chatollet, og befaler sin Søn, at vise hende til det Værelse, hvor dette stod. Derpaa staaer hun ganske sagte op følger Bissekræmmerkonen ubemærket, giver Barnet et Vink at komme ud, indelukker Qvinden i Værelset, og beder derpaa Barnet skynde sig til Nabobyen, for at hente Faderen. Drengen iler afsted; men ulykkeligviis møder han underveis Bissekræmmeren, som allerede havde forladt Kirken, for at hente sin Kone. Han spørger Drengen, hvor han skal hen, og Denne svarer i sin Uskyldighed, at han skal hente sin Fader, da der var Tyve hjemme; han tager Drengen ved Haanden og siger, det behøves ikke, han skal nok forsvare hans Moder. De komme hjem. Forpagterkonen har indelukket sig; de banke paa Døren, men da hun ikke hører sin Mands Røst, vægrer hun sig ved at lukke op. Bissekræmmeren søger forgiæves at overtale hende dertil, og truer endelig med, at myrde hendes Barn, hvis hun ikke øieblikkeligt lukker op Rasende over, at hun endnu vedbliver sin Vægring, fuldbyrder han virkelig sin skrækkelige Trusel og dræber Barnet; den ulykkelige Moder hører sit Barns Angstskrig og sidste Suk, uden at kunne hjælpe det. Efter at have fuldbragt Mordet, søger Bissekræmmeren paany at trænge ind i Huset, for at befrie sin Kone; Tiden er knap, man kan hvert Øieblik komme tilbage fra Messen, og da han ikke seer noget andet Middel til at komme ind i Huset, stiger han op paa Taget, for at gaae ned igjennem Skorstenen. Forpagterkonen hører ham allerede nærme sig af denne Vei, udstødende de frygteligste Trusler. Da samler hun i Dødsangsten alle sine Kræfter, henter Halm fra sin Seng, kaster dette paa Jldstedet og stikker Jld deri, Røgen bedøver Morderen, som, da han ikke kan komme tilbage, falder ned i Jlden. Den modige Kone tabet ikke sin Aandsnærværelse, men bibringer ham med Jldtangen nogle vældige Slag i Hovedet, saa han ikke kan komme til Besindelse. Udmattet af Anstrængelse og Hjertengst synker hun derpaa afmægtig til Jorden og forbliver i denne Tilstand, indtil Forpagteren kommer tilbage fra Kirken med sine Folk. Barnets Liig udenfor Døren er det Første, der møder den ulykkelige Faders Blik, Døren slaaes ind, – man kalder den Afmægtige tilbage til Livet og griber begge Forbryderne, for at overantvorde dem i Rettens Hænder. Hiin vidunderlige Gave, som kaldes det andet Syn", ville vi herefter Alle kunne erhverve os, hedder det i en fransk Journal, vi behøve blot at betjene os af det ved den Bunsenske Søile frembragte galvanisk electriske Lys, som har en Styrke af 550 Kjerter. Ved Hjælp af denne mærkværdige Opdagelse faaer det menneskelige Legeme en saadan Gjennemsigtighed, at man, i Ordets bogstavelige Betydning, kan see Folk lige ind i Hjertet. Man seer Blodet rulle gjennem Aarerne, seer Maven fordøie, kort man seer Alt, hvad der foregaaer i det menneskelige Legeme.